SARL-NUUS SONDAG 11 MAART 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SLUIT VANAAND OM 19:30 BY DIE SARL INTEGNET AAN 

DIE SON HAAL SY SKELMSTREKE UIT 

SAOG-BESOEKERS AAN SUID-AFRIKA - NUWE VERSOEK AAN OKOSA 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SLUIT VANAAND OM 19:30 BY DIE SARL INTEGNET AAN 


Die volgende interaktiewe tegniese net of SARL Integnet sal vanaand, Sonda- 
gaand 11 Maart om 19:30 gehou word, met Vincent Harrison, ZS6BTY, as 
gasspreker. Die onderwerp sal wees antennas. Vincent sal kyk na HF antennas 
om DX te werk, insluitend dipole, vertikales en klein rigstralers. Hy sal fokus 
op die effek van die hoogte bo die grond, uitstralingspatrone en -hoeke. Hy sal 
ook kortliks kyk na antennas vir 80 en 160 meter. `n PowerPoint-aanbieding 
kan van www.sarl.org.za afgelaai word, klik op Amateur Radio TODAY of klik 
op die skakel aan die einde van die hierdie nuusitem. 


Klubs wat hul herhalers aan die konferensiebrug wil koppel moet besonderhede 
stuur aan artoday@sarl.org.za voor middag vandag. 


DIE SON HAAL SY SKELMSTREKE UIT 


Gedurende die afgelope week was daar verskeie sonfakkelwaarskuwings met, ern- 
stige sonuitbarstings wat 'n uitwerking op die aarde se magneetveld gehad het. 


Soos die aarde se magnetiese veld natril van die impak van `n koronale massa- 
uitwerping (KMU) op die 8ste Maart, is 'n tweede KMU op pad. Groot sonvlek 
AR 1 429 het `n M6-klas sonfakkel op Vrydag ontketen en die uitbarsting het `n 
wolk van plasma byna direk na die aarde gewerp. Voorspellers sê die KMU kon 
ons planeet bereik in die laat ure van die vorige nag of die vroeë ure van vandag. 
Sterk geomagnetiese storms is moontlik wanneer die wolk aankom. Gaan na 
http:/ /spaceweather.com vir meer inligting en opdaterings. 


SAOG-BESOEKERS AAN SUID-AFRIKA - NUWE VERSOEK AAN OKOSA 


Vir die afgelope twee jaar het die SARL versoeke aan OKOSA gerig vir `n 
SAOG-ooreenkoms soortgelyk aan die CEPT-lisensie-ooreenkoms wat toelaat 
dat besoekende amateurs uit CEPT-lande amateurradio in Suid-Afrika tot drie 
maande mag bedryf. Dieselfde geld vir klas A Suid-Afrikaans gelisensieerde 
amateurs wat lande besoek wat by die CEPT-ooreenkoms aangesluit het. 
OKOSA het ingestem om die versoek te neem na CRASA, die Kommunikasie 
Reguleerders-Vereniging van Suider-Afrika en dit is reeds in Desember gedoen. 
Dit is nou op die agenda vir die Maart-vergadering. 


Op die onlangse gehoue OKOSA / SARL skakelingvergadering het die SARL 
OKOSA versoek om `n tussentydse reëling te oorweeg om bedryf deur besoek- 
ende gelisensieerde radioamateurs uit SAOG-lande in Suid-Afrika toe te laat. 
Ter ondersteuning van hierdie versoek het die SARL aan die komitee gesê dat 
verskeie SAOG-lande reeds hierdie voorreg aan Suid-Afrikaanse amateurs ver- 
leen en dat dit `n goeie buurskapgebaar sal wees om dieselfde te doen. Die 
OKOSA-afgevaardigdes het met die versoek saamgestem en het onderneem om 
dit na die OKOSA-Raad vir ondertekening te neem. Die SARL het die voorstel 
in skrif ingedien en wag op `n skriftelike reaksie van die OKOSA-Raad. 


WERK OP FREKWENSIES WAARVOOR JY GELISENSIEER IS 


Tydens `n onlangse wedstryd het dit aan die lig gekom dat klas B gelisensieerde 
radioamateurs werk op frekwensies waarvoor hulle nie gelisensieer is nie. ZU- 
lisensiehouers mag op die volgende bande werk: 80 en 40 meter, op 10 meter 28 
050 - 28 150 en 28 300 - 28 500 kHrz, op die 2 meter en 70 cm bande. 


SARL-KANTOOR gesluit 


Die SARL-kantoor sal gedurende Maart gesluit wees. Mariska Faasen is op 
vakansie en besoek familie oorsee. Tussen Henry Chamberlain en Francois Botha 
sal hulle aan e-pos en telefoonboodskappe aandag skenk. Stuur e-posse aan die 
gewone adres nl. admin@sarl.org.za. 


ARRL HANDBOEK 2012 EN ANTENNABOEK BESKIKBAAR VANAF 
SAARDT 


Die SA Amateurradio Ontwikkelingstrust het die ARRL 2012-handboek en die 
nuwe Antennaboek in hardeband te koop beskikbaar. Om van die posbestelling- 
fasiliteit d.m.v. e-pos gebruik te maak, besoek www.amateurradio.org.za. Daar 
is ook `n aantal ander interessante titels beskikbaar. 


ZS2X SE 50 MHz BAKEN IN FLORIDA GEHOOR 
Tim Joubert, ZS2X, wat `n baken op 50 MHZ op sy eiendom in werking het, het 
die volgende e-pos ontvang: 


“'n Aantal ses meter operateurs in Suid-Florida, KMM4 in EL97 en KE4WBO in 
EL96, het 'n FSK-bakensein op 50,007 MHz vanoggend, 23 Februarie om 13:00 
UTC gehoor met die antennas op Z$S gerig. Die FSK-sein was erg vervorm a.g.v. 


Doppler. Nie een van KAMM of KE4WBO kon die bakenboodskap ontsyfer nie. 
Ek glo dat die sein moontlik die van ZS2X/b kon wees. Ons sal voortgaan om 
50,007 MHZ vir meer seine te monitor. 73 Terry Posey, KARX, EMT70.” 


2012 SKRIKKELJAARUITDAGING 


Net twee logstate is vir die 2012 skrikkeljaaruitdaging ontvang. Andrew Thomp- 
son, V51YJ, was met GG op 12 meter aktief en het 468 kontakte gemaak. 
Damien Lagan, ZR6DBL, was op HF en BHF bedrywig en het 8 kontakte 
gemaak. 


Andrew is die wenner en sy ledegeld van die SARL vir 2012/2013 sal dus vir 
hom betaal word. Baie geluk Andrew. 


Almal sal nou tot 29 Februarie 2016 moet wag vir die volgende skrikkel- 
jaaruitdaging en die geleentheid om op daardie dag `n logboekinskrywing te 
maak. 


OOS-RAND KONSTRUKSIEDAG 


Alle radioamateurs en elektronika-entoesiaste word vriendelik uitgenooi na die 
Oos-Randse konstruksiedag op Woensdag 21 Maart. Menseregtedag val in die 
middel van die week. Moenie `n goeie dag se pret misloop nie. Gaan na die 
konstruksiedag. Almal is WELKOM. 


Besonderhede is beskikbaar op die ERB-webtuiste, www.zserb.co.za. 
Stuur e-pos aan zs6erb@vodamail.co.za, vir besprekings. 

Betalings moet teen 15 Maart 2012 gedoen word. 

Neem u eie gereedskap en soldeerbout saam. 

Sien u by die konstruksiebyeenkoms. 

HEF VOORTPLANTINGSVOORSPELLING 


Hannes Coetzee, ZS6GBZP, berig dat die verwagte sonaktiwiteit aan die toeneem 
is na die X-klas fakkels wat deur die reuse sonvlek 1 429 geproduseer is. Daar 
is 'n goeie kans vir verdere CO- en X-klas fakkels. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 83, bykans dubbel soveel as verlede week. 


Met die hoër sonaktiwiteit is 10 m weer op-en-wakker. Al die DX-bande van 20 
tot 10 m gaan pret wees met die moontlikheid van sporadiese 6 m openinge. 


Besoek gerus www.spaceweather.co.za vir meer inligting. 
DAGBOEK VAN GEBEURE 


11 Maart Integnet om 19:80 SAT vanaand. 17/18 Maart - SARL BHE/UHF 
Analoog/Digitale kompetisie. 21 Maart - ZSGERB se konstruksiedag. 30 Maart 

Laaste dag vir insending van regulatoriese items vir bespreking met OKOSA 
aan artoday@sarl.org.za. 20 - 22 April SARL-konvensie in Pinetown. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


